Forskrift om tiltak vedr. Ukrainas integritet mv.

Forskrift om tiltak vedr. Ukrainas integritet mv. (fullt navn: forskrift om restriktive tiltak vedrørende handlinger som undergraver eller truer Ukrainas territorielle integritet, suverenitet og uavhengighet) er en norsk forskrift som fastsetter sanksjoner i kjølvannet av Krim-konflikten i 2014. 

Gjennom forskriften gjøres en EU-forordning om tiltak mot handlinger som truer Ukrainas suverenitet til norsk forskrift. Overtredelse av forskriften er straffbart med inntil tre års fengsel.

Utenriksdepartementet fremmet forskriften og den ble fastsatt ved kongelig resolusjon 21. mars 2014 med hjemmel i sanksjonsloven. Den trådte i kraft umiddelbart.

Forskriften kommer til anvendelse på norsk territorium, om bord på alle fartøyer og luftfartøyer under norsk jurisdiksjon, overfor alle organisasjoner stiftet i henhold til norsk lovgivning og overfor alle norske statsborgere uansett hvor de befinner seg.

Referanser

Eksterne lenker
 Lovdata

Tiltak vedr. Ukrainas integritet mv.
Den russisk-ukrainske krig
Introduksjoner i 2014
Internasjonale sanksjoner